laion/Wikipedia-Exotic huggingface dataset:
Kaniava vald

Kaniava vald (leedu keeles Kaniavos seniūnija) on 2. järgu haldusüksus (vald) Leedus Varėna rajooni territooriumil. Vald piirneb kagus Valgevenega. Valla pindala on 268 km². 2011. aasta seisuga elas vallas 1390 inimest. Valla keskuseks on Panočiai küla. Vallavanem on Edvinas Grikšas. 70 % valla pindalast võtavad enda alla metsad. Kaniavos seniūnija. Varėnos rajono savivaldybė , vaadatud 11.11.2018. 2011 m. surašymas. Lietuvos statistikos departamentas, vaadatud 11.11.2018.
Panočiai

Panočiai on küla Leedus Varėna rajooni territooriumil, Kaniava valla halduskeskus. Küla asub Nočia jõe kaldal Valgevene piiri ääres. Seal asuvad põhikool, postkontor ja raamatukogu, aastal 1992 püstitati sinna ka kabel. Aastal 1982 ühendati sellega endine Slučajuse küla. 2011 m. surašymas. Lietuvos statistikos departamentas, vaadatud 11.11.2018. Küla Poola geograafilises sõnastikus Küla portaalis vietoves.Lt
Mobiiliorienteerumine

Mobiiliorienteerumine ehk mobo on orienteerumine, kasutades traditsiooniliste abivahendite asemel nutiseadmeid. Mobiiltelefon asendab paberkaarti, kompassi ja märkeseadet. Mobo on olemuselt orienteerumise püsirada, kontrollpunktid asuvad maastikul aasta läbi. Rada võib läbida kas üksi või mitmekesi endale sobival ajal ja viisil. Enne raja läbimist tuleb telefoni laadida rakendustarkvara ehk mobo äpp. Kui siis telefonis kaart avada, on nähtav ka digitaalne kompass. Maastikule paigaldatud kontrollpunktides on tahvlikesed, millel olevat QR-koodi tuleb telefoniga pildistada. Äpp saadab signaali serverisse, mille andmebaasi unikaalne märge salvestatakse. Läbitud kontrollpunktid on nähtavad nii telefonis kui ka mobo kodulehel. Esimene moborada avati 1. jaanuaril 2012 Keila Terviseradadel. Koostöös Eesti Terviseradadega ja Eesti Orienteerumisliidu klubidega valmivad moborajad üle Eesti. Mobiiliorienteerumine on levinud ka teistes riikides, kõige enam moboradasid on Soomes. Mobo rakendustarkvara looja on eesti orienteeruja Tarmo Klaar. "MOBO". "tak-soft koduleht".
Algermissen

Algermissen on küla ja vald Saksamaal Alam-Saksi liidumaal Hildesheimi kreisis. Valla pindala on 35,62 km². 31. detsembril 2017 elas seal 7864 inimest. Vald asub umbes 12 km Hildesheimist põhjas ja 20 km Hannoverist kagus. Küla nimi pärineb tähtsalt Saksa perekonnalt, kes elas piirkonnas kuni 1848. aasta revolutsioonideni — Algermissenid olid revolutsionäärid ja aeti Saksamaalt välja, kui revolutsioon maha suruti. Osa perekonnast kolis Missouri osariiki Ameerika Ühendriikides, kuid küla nimi säilis. Saksa näitleja Diane Kruger on sündinud Algermissenis. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.algermissen.de
Diekholzen

Diekholzen on küla ja vald Saksamaal Alam-Saksi liidumaal Hildesheimi kreisis. Valla pindala on 30,21 km². 31. detsembril 2017 elas seal 6476 inimest. Vald asub umbes 6 km Hildesheimist edelas Innerste lisajõe Beusteri ääres. 1974. aastal ühendati endised külad Diekholzen, Söhre, Barienrode ja Egenstedt, et moodustada Diekholzeni vald. Igal külal on oma ajalugu ja erinevad vaatamisväärsused. Enamus elanikke on katoliiklased. Suurim küla vallas on Diekholzen, seal on haldushoone, kool, haigla, mitu poodi, kaubanduskeskus, mõned restoranid ja hotell. Mitu korda päevas sõidab Hildesheimist ja Alfeldist valda buss. Saint Jakobuse kirik (1656), Diekholzen Protestantlik kirik (1963), Diekholzen Poolpuitraammaja, Diekholzen Kabel (1996) Beusteri jõe ääres, Diekholzen Kaevurite mälestusmärk, Diekholzen Looduskaitseala, Söhre Mälestuskivi, Söhre Saint Nicholase kirik (1734), Barienrode Johann Friedrich Ruthe (1788–1859), lektor, botaanik ja entomoloog Karl Hoppe (1923–1987), mootorratta võidusõitja Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.diekholzen.de
Tupla

Tupla on Soome mandli-šokolaadibatoon, maiustus, mida toodab Cloetta. See koosneb nugatitäidisega piimašokolaadist, mida katavad mandlitükid. Nimi "Tupla" (eesti keeles 'topelt') tuleneb asjaolust, et ühes pakendis on alati kaks Tupla batooni. Erinevalt näiteks Twixi šokolaadist on need asetatud ots otsaga kokku, mitte kõrvuti. Tupla sai alguse 1970. aastatel ning on endiselt üks Soome populaarsemaid maiustusi. 1990. ja 2000. aastatel toodi müüki kaks uut Tupla varianti: Tupla White, mille tootmisel kasutatakse piimašokolaadi asemel valget šokolaadi, ja Tupla Black, mille täidisesse on lisatud lagritsat. 1990. aastatel olid müügil ka Tupla lihavõttemunad. Nimest hoolimata oli pakendis siiski ainult üks šokolaadimuna. 2008. aastal hakati tootma kaubamärgi Tupla Sport all uut maiustust. Tupla Sporti batoonides on palju kiudaineid. Valida saab õuna- ja vaarikamaitseliste seast. Peamised koostisosad on müsli, šokolaad, mandlid ja nugatid. Ametlik veebisait (soome keeles)
Freden

Freden on küla ja vald Saksamaal Alam-Saksi liidumaal Hildesheimi kreisis. Valla pindala on 53,49 km². 31. detsembril 2017 elas seal 4709 inimest. Vald asub Leine jõe ääres, umbes 25 km Hildesheimist lõunas. 1. novembrist 2016 kuuluvad Fredeni valda endised vallad Everode, Landwehr ja Winzenburg. Freden oli endise Fredeni ühisvalla keskus. Friedrich Lorenz (1897–1944), katoliku preester, natsivastane Friedrich Mennecke (1904–1947), natsidoktor, kes osales natside nn. eutanaasiaprogrammi massihävitusel kaasosalajana. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.gemeindefreden.de
Cântico da Liberdade

"Cântico da Liberdade" (eesti keeles "Vabaduse laul") on Roheneemesaarte riigihümn. Hümn võeti ametlikult kasutusele aastal 1996, enne seda oli Roheneemesaarte hümniks "Esta é a Nossa Pátria Bem Amada", mis oli Guinea-Bissauga kahe riigi ühine hümn (pärandina riikide ühisest iseseisvumisest). Hümni helilooja on Adalberto Higino Tavares Silva (1961–), sõnade autor Amílcar Spencer Lopes (1948–). Portugali keeles Cântico da Liberdade Canta, irmão :Canta meu irmão :Que a Liberdade é hino :E o Homem a certeza. Com dignidade, enterra a semente :no pó da ilha nua :No despenhadeiro da vida :A esperança é :Do tamanho do mar :Que nos abraça :Sentinela de mares e ventos :Perseverante :Entre estrelas :E o Atlântico :Entoa o cântico da Liberdade Canta, irmão :canta meu irmão :Que a Liberdade é hino :E o Homem a certeza. Berg, Tiago José (26. november 2012). Hinos de todos os países do mundo (inglise). Panda Books. Lk 75. ISBN 9788578881917. Cântico da Liberdade heli, Roheneemesaarte hümn koos lisainfo ja sõnadega
Ulisses Correia e Silva

José Ulisses de Pina Correia e Silva (sündinud 4. juunil 1962) on Roheneemesaarte ettevõtja ja poliitik, kes on alates 22. aprillist 2016 Roheneemesaarte peaminister. Ta sai peaministriks pärast seda, kui tema partei, Liikumine Demokraatiale, võitis 20. märtsil 2016 parlamendivalimised. Aastal 1988 lõpetas Silva Lissaboni Tehnikaülikooli majanduse ja ärijuhtimise kooli. Silva alustas karjääri pangandussektoris. Ta oli aastatel 1989–1994 Cabo Verde panga haldusosakonna direktor. Ta oli ühtlasi ka õppejõud Roheneemesaarte Jean Piaget' ülikoolis. Silva oli Roheneemesaarte valitsuses aastatel 1995–1998 rahandussekretär ning aastatel 1999–2000 rahandusminister. Aastatel 2006–2008 oli ta partei Liikumine Demokraatiale (MpD) asepresident. Ta valiti aastatel 2008 ja 2013 Praia linnapeaks. Aastal 2013 valiti ta ka MpD presidendiks. 2016. aasta juunis kohtusid Silva ja rahandusminsiter Olavo Correia Rahvusvahelise Valuutafondi esindajatega, et arutada Roheneemesaarte majanduse teemadel. Paar kuud hiljem, septembris 2016, kohtus Silva ning tema valitsuskabinet IMFi esindajatega uuesti, et arutada 2016. aasta artikkel IV konsultatsioone. "Chefe do Executivo cabo-verdiano promete respostas rápidas mas alerta que não há soluções milagrosas" [Cape Verde Chief Executive promises quick answers but warns that there are no miracle cures]. conexaolusofona.org (Portuguese). Vaadatud 22. aprill 2016.{{cite web}}: CS1 hooldus: tundmatu keel (link) "Ulisses 2016". ulisses2016.com. Originaali arhiivikoopia seisuga 7. oktoober 2016. Vaadatud 19. aprill 2016. "Ulisses Correia e Silva é eleito Primeiro-Ministro de Cabo Verde". Conexão Lusófona. Vaadatud 19. aprill 2016. "Ulisses Correia e Silva is Next Prime Minister of Cape Verde". Latin American Herald Tribune. Originaali arhiivikoopia seisuga 17. november 2018. Vaadatud 27. november 2016. "News Analysis: Cape Verde witnesses peaceful handover following elections". news.xinhuanet.com. Vaadatud 27. november 2016. "Press Release: IMF Staff Concludes Visit to Cabo Verde". imf.org. Vaadatud 27. november 2016. "IMF Staff Completes 2016 Article IV Mission to Cabo Verde". imf.org. Vaadatud 27. november 2016.
Nordmaling

Nordmaling on tiheasutusega ala, mis asub Nordmalingi vallas, Västerbotteni maakonnas, Rootsis. Normalingis elab 2010. aasta 31. detsembri seisuga 2546 inimest.
Docklands Buses

Docklands Buses on Suurbritannia bussiliinide operaatorfirma, mis haldab bussiliine Ida-Londonis. Docklands Buses on osa Go-Ahead Groupist ning haldab Transport for Londoni liine.
Cabinet Office

Cabinet Office on Suurbritannia valitsusasutus, mis vastutab Suurbritannia peaministri ja Suurbritannia valitsuse toetamise eest. Cabinet Office asutati 1916. aasta detsembris. Cabinet Office'i eelarve on 2,1 miljardit naela ning seal töötab üle 1600 inimese.
Home Office

Home Office on Suurbritannia valitsusasutus, mis vastutab immigratsiooni, turvalisuse ja seaduse ning korra eest Suurbritannias. Nende vastutusalasse kuuluvad politsei, tuletõrje ja kiirabi teenused, viisad ja immigratsioon ja Security Service (MI5). Home Office'i eelarve on 8,9 miljardit naela aastas.
Ukseavajad

Ukseavajad on tavaliselt avatud küsimused või lühirepliigid, mis annavad teada, et kuulaja on huvitatud ja valmis kuulama. Ukseavajate puhul on võimalik kasutada nelja sammu. Nendeks on Partneri mittesõnalise käitumise kirjeldus, nt Sul on täna nii kurb nägu, Sa paistad olevat segaduses Kutse vestlusele või jutu jätkamisele, nt Ma tahaksin teada, mida sa sellest arvad. Tahad, räägime? Vaikus – andmaks aega, et suhtluspartner ise otsustaks, kas ja mida rääkida Tähelepanu pööramine ehk silmsidet jt mittesõnalisi suhtlusvahendeid kasutades anda märku, et oled huvitatud ja valmis kuulama. Mitte alati ei ole vaja kõiki samme läbida. Avatud küsimustena toimivad paremini kuidas, mida, mis sõnaga algavad küsimused. (nt Kuidas saan kasulik olla?, Mida arvad …?, Mis võiks sinu arvates …?). Vältida tasub miks- ja kas-küsimusi (nende mõjust saad lugeda Täpsustamise teema juures). Kas-küsimustele on lihtne vastata ühesõnalise ei või jah-iga, miks-küsimused võivad pidurdada rääkija soovi ennast avada või asetada ta kaitsepositsioonile. Lühirepliikides sisaldub ühelt poolt rääkija seisundi märkamine ja teiselt poolt kuulamiseks valmisoleku väljendamine. Nt kirjeldades rääkija rollis olija mittesõnalisi suhtlusvahendeid ehk kehakeelt (hoiakut, poosi, miimikat), esitatakse kutse jutu jätkamiseks või vestluse alustamiseks. Nt. Sul on täna kurb nägu. Sa näed ärritunud välja. Ma tahaksin teada, mis on lahti. Tahad, räägime? Ukseavajaid soovitatakse kasutada kontakti loomisel ja kuulamise alguses, kuulamise käigus, kui rääkija kas kaotab järje või väljendab ebakindlust, ja pausi tekkimisel rääkija julgustamiseks Kasutades ukseavajaid annate märku, et olete valmis kuulama. Suhtluspartner otsustab, kas ja kuidas ta selle pakkumise vastu võtab. . Kontakti loomine Aktiivne kuulamine Mittesõnalised suhtlusvahendid Bolton, R. (2006). Igapäevaoskused. Väike Vanker. Jalak, K., Kõiv, K. (2001). Nõu andjast nõustajaks. Self II.{{raamatuviide}}: CS1 hooldus: mitu nime: autorite loend (link) Gordon, T. (2003). Tõhus juht. Väike Vanker.
Sotin

Sotin on küla, mis asub paar kilomeetrit Vukovarist, Vukovari-Srijemi maakonnas Horvaatias. Sotinis elab 2011. aasta seisuga 782 inimest. Sotini postiindeks on 32232 Sotin. Register of spatial units of the State Geodetic Administration of the Republic of Croatia 2021 Croatian census: population data by age, sex, settlement
Vydeniai vald

Vydeniai vald (leedu keeles Vydenių seniūnija) on 2. järgu haldusüksus (vald) Leedus Varėna rajooni territooriumil. Vald piirneb kagus Valgevenega. Valla pindala on 150 km². 2011. aasta seisuga elas vallas 1385 inimest. Valla keskuseks on Vydeniai küla. Vallavanem on Genė Ramaškienė. 70 % valla pindalast võtavad enda alla metsad. Kõrgeim koht asub Riliškiai küla lähistel ja ulatub 194 meetrit üle merepinna. Vydenių seniūnija. Varėnos rajono savivaldybė , vaadatud 17.11.2018. 2011 m. surašymas. Lietuvos statistikos departamentas, vaadatud 17.11.2018.
Vydeniai

Vydeniai on küla Leedus Varėna rajooni territooriumil, Vydeniai valla halduskeskus. Küla asub Uosupise jõe kaldal. Seal asuvad põhikool, postkontor ja raamatukogu, jõel asub Vydeniai paisjärv. Esimese maailmasõja järel kuulus küla Poolale. Aastal 1921 elas külas 239 leedulast, 13 poolakat ja 4 juuti. 2011 m. surašymas. Lietuvos statistikos departamentas, vaadatud 11.11.2018. Küla portaalis vietoves.Lt
Matuizosi vald

Matuizosi vald (leedu keeles Matuizų seniūnija) on 2. järgu haldusüksus (vald) Leedus Varėna rajooni territooriumil. Valla pindala on 148 km². 2011. aasta seisuga elas vallas 2229 inimest. Valla keskuseks on Matuizosi küla. Vallavanem on Mindaugas Matuiza. Valda jääb ka paar huutorit. Matuizų seniūnija. Varėnos rajono savivaldybė , vaadatud 17.11.2018. 2011 m. surašymas. Lietuvos statistikos departamentas, vaadatud 17.11.2018.
Matuizos

Matuizos on küla Leedus Varėna rajooni territooriumil, Matuizosi valla halduskeskus. Küla asub Duobupise jõe ääres. Külas asub Vilnius-Marcinkonysi raudtee Matuizosi raudteejaam. Küla juures kaevandatakse kruusa, savi, merglit ja kvartsiitliiva. Seal asuvad põhikool, postkontor, raamatukogu ja kultuurimaja. Külas asuvad mitmed suured ettevõtted, seal on keraamikatehas, silikaaditehas ja metallitöötlemisettevõtted. Matuizoses asub ka aktsiaselts Taraila, mis valmistab metsamarjadest ja seentest konserve. Küla rajati XIX sajandil. Algselt kandis ta nime Baciulionimis. Nõukogude perioodil oli küla kohaliku sovhoosi keskasulaks. Aastal 1977 sündis seal Leedu poliitik Lina Kujalytė. Matuizosi tänavavaade Tööstuspiirkond 2011 m. surašymas. Lietuvos statistikos departamentas, vaadatud 11.11.2018. Matuizų seniūnija. Varėnos rajono savivaldybė , vaadatud 17.11.2018. Küla portaalis vietoves.Lt
Valkininkai vald

Valkininkai vald (leedu keeles Valkininkų seniūnija) on 2. järgu haldusüksus (vald) Leedus Varėna rajooni territooriumil. Valla pindala on 156 km². 2011. aasta seisuga elas vallas 1932 inimest. Valla keskuseks on Valkininkai alev, kus 2011. aastal oli 229 elanikku. Vallavanem on Antanas Juknevičius. Valkininkų seniūnija. Varėnos rajono savivaldybė , vaadatud 11.11.2018. 2011 m. surašymas. Lietuvos statistikos departamentas, vaadatud 11.11.2018.
Rialto sild

Rialto sild (itaalia ponte di Rialto) on üks Veneetsia Canal Grande (Suure Kanali) kolmest sillast, olles neist vanim ja tuntuim. Esimene sild üle Suure Kanali oli 1181. aastal Nicolò Barattieri ehitatud pontoonsild ponte della Moneta. Seoses Rialto tähtsuse kasvuga asendati see 1250 aastal puusillaga, mille keskosa oli suuremate laevade möödalaskmiseks ülestõstetav. Sellest ajast on pärit ka silla nimi ponte di Rialto. 1310. aastal Bajamonte Tiepolo juhitud rahutustes sild osaliselt põletati. 1444 kukkus sild kokku veeparaadi jälgima kogunenud rahvamassi all. 15. sajandil ehitati sillale väiksed poekesed, mille linnakassasse makstavast rendist kaeti silla hoolduskulud. 1503. aastal tõstatati uue silla ehitamise vajalikkuse küsimus ja asuti vaagima erinevaid projekte; silla projekteerimise juures harjutasid kätt mitmed tuntud arhitektid, teiste hulgas ka Jacopo Sansovino, Palladio ja Vignola. Lõpuks valmis uus kivisild 1591. aastal Antonio da Ponte kavandatuna. Rialto sild jäi kuni 1854. aastani, mil valmis Academia sild, ainsaks sillaks üle Suure Kanali.  Rialto sild – pildid, videod ja helifailid Wikimedia Commonsis
Arne Sellin

Arne Sellin (sündinud 16. septembril 1957) on eesti ökofüsioloog. Ta on lõpetanud Pärnu-Jaagupi Keskkooli (1975) ja Tartu Riikliku Ülikooli (bioloogina, 1981). Ta on Eesti Loodusuurijate Seltsi tegevliige. Ta on uurinud puude veemajandust. Alates 2017. aastast juhatab ta Tartu Ülikoolis ökofüsioloogia õppetooli (mida on varem juhatanud Kalevi Kull, Olevi Kull, Krista Lõhmus). 2007 Tartu Ülikooli aumärk 2017 Tartu Ülikooli medal Sander, Rein; Sellin, Arne 1986. Ülane, sinilill, karukell. (Pääsuke 15.) Tallinn: Valgus. CV ETISes. Sellin, Arne 2017. Mälestuskilde Voore suvedest. Rmt.: Kull, Kalevi; Koppel, Andres (toim.), Vooremaa metsaökoloogia jaam ja Toomas Frey. Tartu: Tartu Ülikooli kirjastus, 171–181. (Seal ka A. Sellini olulisemate tööde bibliograafia.) "Tartu Ülikooli aumärgi kavalerid". Tartu Ülikool. Vaadatud 8.12.2022. "Tartu Ülikooli medali kavalerid". Tartu Ülikool. Vaadatud 6.12.2022. Arne Sellin Eesti Teadusinfosüsteemis
Valkininkai

Valkininkai on alev (varem linn) Leedus Varėna rajooni territooriumil, Valkininkai valla halduskeskus. Alev asub Merkysi ääres, paigas, kus Šalčia Merkysisse suubub. Valkininkais on postkontor ja raamatukogu. Valkininkai keskkool asub Užuperkasise külas, raudteejaam Naujieji Valkininkai külas. Vaatamisväärsusteks on alevi ajalooline süda ja 1837. aastal valminud katoliku kirik. Valkininkai keskus on üks paremini säilinud ajaloolisi puidust linnalisi asulaid Leedus. Alev rajati praegusel kujul XVI sajandil. Asula on siiski vanem, seda on esmamainitud 1387. aastal. Algselt asus seal Leedu suurvürstide jahiloss, alev ise oli aga põhiplaanilt Vilniuse koopia. Aastal 1418 andis Vytautas alevi oma naisele Juliana Holszanskale, moodustades nii sealse mõisa. Alevi staatuse sai Valkininkai aastal 1418, linna oma aga aastal 1516. Aastast 1555 pärinevad esimesed teated sealsest kirikust. Magdeburgi õigused sai linn aastal 1571. Aastal 1551 avastati selle lähedusest soorauda, nii kujunes asula sajaks aastaks rauasulatamiskeskuseks. Aastal 1609 kaotas Valkininkai linnaõigused. Aastal 1635 rajati alevisse frantsiskaanide klooster, mille ehitustööd lõppesid aastal 1650. Aastal 1700 toimus alevi juures Rzeczpospolita magnaatide vaheline Valkininkai lahing, kus Wiśniowieckid ja Ogińskid purustasid Sapiehade väe.XVIII sajandil rajati sinna juutide sünagoog, mis põles maha aastal 1941. Esimene kirik ehitati linnuse juurde aastal 1387. Samal aastal andis Jogaila asulale linnaõigused. Aastal 1418 loodi sealne kihelkond. Aastal 1421 tekkis sinna otse kroonile alluvate tšehhide asundus. Aastal 1539 asusid sinna elama esimesed juudid. Aastal 1549 andis Zygmunt II August linna Barbara Radziwillile. Aastal 1566 sai linn Magdeburgi õigused. Toona kuulus see Trakai vojevoodkonda ja Trakai maakonda. Aastal 1605 rajati sinna dominiiklaste klooster. Aastal 1648 suri seal Władysław IV Waza. Aastal 1676 valmis sealne jesuiitide klooster, mille juures hakkas tegutsema ka kool. Aastal 1792 sai Valkininkai linnaõigused tagasi, ent Poola jagamisel läks see Venemaa koosseisu ja tsaarivõimud selle linnastaatust ei kinnitanud. Aastal 1832 sulgesid tsaarivõimud sealse kloostri. Tsaariajal oli alevi venekeelne nimekuju Олькеники. Sinna rajati ka õigeusu kirik. XIX sajandi lõpus rajati alevisse paberivabrik. Aastal 1913 asutati sinna esimene tsemenditööstus Leedus. Esimese maailmasõja järel läks alev Poola koosseisu ja tehas lõpetas oma töö. Nõukogude perioodil oli Valkininkai kohaliku kolhoosi keskasulaks. Valkininkai kirik Kloostri varemed Joseph Klausner – Iisraeli ajaloolane ja kirjanik Simcha Zuhovitski – Juudi matemaatik Danguolė Brogienė – Leedu tekstiilikunstnik 2011 m. surašymas. Lietuvos statistikos departamentas, vaadatud 11.11.2018. . Galaunė. Lietuvių liaudies menas, 1930, lk. 1449 Merech JewishEncyclopedia] Lietuvos valdovai (XIII–XVIII a.). Mokslo ir enciklopedijų leidybos institutas, Vilnius, 2004. 123 lk. Национальный атлас Беларуси, Mińsk 2002, lk. 266-267. Олькеники. Энциклопедический словарь Брокгауза и Ефрона, Т. 21А (42) : Нэшвилль — Опацкий. С.-Петербургъ, 1897., 919 lk. Alev Poola geograafilises sõnastikus Alev portaalis vietoves.Lt
Department for Education

Department for Education (DfE) on Suurbritannia valitsusasutus, mis vastutab lastekaitse ja hariduse (kohustuslik, täiendõpe ja kõrgharidus) ja praktikavõimaluste eest Inglismaal. Department for Education asutati 2010. aastal ning valitsusasutuse aastane eelarve on vähemalt 58,2 miljardit naelsterlingit.
FC San Marcos

FC San Marcos on Nicaragua jalgpalliklubi, mis mängis riigi kõrgliigas viimati 2014. aastal. Klubi kodulinn on San Marcos. FC San Marcos asutati 1982. aastal ning jalgpalliklubi kodustaadioni mahutavus on 2000 pealtvaatajat. Klubi on võitnud Nicagaragua karika Copa de Nicaragua aastatel 1984 ja 1995.
1879

◄ | 18. sajand | 19. sajand | 20. sajand | ► ◄ | 1840. aastad | 1850. aastad | 1860. aastad | 1870. aastad | 1880. aastad | 1890. aastad | 1900. aastad | ► ◄◄ | ◄ | 1875 | 1876 | 1877 | 1878 | 1879 | 1880 | 1881 | 1882 | 1883 | ► | ►► 1879. aasta (MDCCCLXXIX) oli 19. sajandi 79. aasta. Kevadel suleti 8 kuuks ajaleht Sakala, sest seda süüdistati sotsialistlike vaadete kuulutamises. 30. mai (vkj 18. mai) – hakkas ilmuma Wilhelm Friedrich Eichhorni toimetatud leht Tallinna Sõber. 3.-4. juuli (vkj 21.-22. juuni) – Tartus toimus II üldlaulupidu. 5. august (vkj 24. juuli) – ilmus Adam Ainti ajalehe Tartu Eesti Seitung esimene number. 14. detsember (vkj 2. detsember) – kooliõpetaja Gustv Esloni eestvõttel alustas Tallinnas tööd esimene eesti kaubalaevaselts "Linda". Lõuna-Eestis ja Saaremaal jagati 17 riigimõisa maad väikekohtadeks. Jagamise tulemusena läks u 60% maad õigeusklikele ja 35% õigeusu kirikutele ja koolidele. Juba 1871. a artikliteseeriana avaldatud Jakob Hurda kirjutis "Pildid isamaa sündinud asjust" ilmus raamatuna. Ilmus esimene eestikeelne gloobus. Ilmus esimene lätikeelne romaan, Reinis Kaudzīte ja Matīss Kaudzīte "Maamõõtjate ajad". Ilmus Gottlob Frege teos Mõistekiri, mida peetakse tähtsaimaks loogikateoseks pärast Aristotelese Organoni. 2. jaanuar – Rudolf Bauer, Ungari kettaheitja 12. jaanuar – Anton Uesson, eesti insener ja omavalitsustegelane 10. veebruar – Ernst Põdder, kindralmajor (aastast 1918), 1917. aastal Vene armee koosseisus moodustatud eesti rahvusväeosade ja Omakaitse (1917) organiseerijaid, üldjuht sõjas Balti Maakaitseväe (Landeswehr) vastu (1919). 30. mai – Konstantin Ramul, eesti psühholoog 1. juuni – Freeman Wills Crofts, inglise kirjanik 5. juuni – Adolf Wiklund, rootsi helilooja ja dirigent 11. oktoober – Gustav Vahar, eesti maadleja 25. oktoober – Fritz Haarmann, saksa sarimõrvar 19. november – Mait Metsanurk, eesti kirjanik 7. detsember – Rudolf Friml, Tšehhi päritolu USA helilooja 17. september – Eugène Emmanuel Viollet-le-Duc, prantsuse arhitekt 5. november – James Clerk Maxwell, šoti füüsik 21. november – Benjamin Franklin Mudge, USA geoloog ja paleontoloog Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 147–148
201 eKr

Viimased sündmused maailmas • Aastate loend • Aasta päevad ◄ | 4. sajand eKr | 3. sajand eKr | 2. sajand eKr | ► ◄ | 220. aastad eKr | 210. aastad eKr | 200. aastad eKr | 190. aastad eKr | 180. aastad eKr | ► ◄◄ | ◄ | 204 eKr | 203 eKr | 202 eKr | 201 eKr | 200 eKr | 199 eKr | 198 eKr | ► | ►► 201. aasta eKr ehk ab urbe condita DLIII (553). Lõppes Teine Puunia sõda. Makedoonia kuningas Philippos V vallutas Sámose saare ja seal asunud Egiptuse laevastiku. Rhodose, Pergamoni, Byzantioni ja Kyzikose ühendlaevastik purustas Chiose lahingus Makedoonia laevastiku. ... ...